Escola de Pilots - Skydive Empuriabrava - La Tierra del Cielo La Terra del Cel | SKYDIVE EMPURIABRAVA\nCURS DE PILOT PRIVAT\nEl curs de pilot privat que s’imparteix en l’escola de JIP Aviació compleix amb els requisits de la normativa europea JAR-FCL.\nEn un marc geogràfic incomparable i a càrrec d’instructors altament qualificats, l’alumne anirà adquirint els coneixements teòrics i pràctics necessaris que li permetran pilotar l’aeronau amb la màxima seguretat possible a la vegada que experimentarà una inoblidable experiència.\nEl curs està estructurat de forma progressiva, intercalant les classes teòriques i les de vol de manera que l’aprenentatge sigui més agradable i més eficaç, combinant mètodes audio-visuals i multimèdia en algunes fases del curs.\nEL TEU CURS DE PILOT PRIVAT\nEn el curs de Pilot Privat un pilot i instructor professional et donarà els coneixements teòrics necessaris per pilotar un avió.\nPROGRAMA DE CONEIXEMENTS TEÒRICS:\nRendiment i Planificació de vol\nINSTRUCCIÓ DE VOL:\nLa instrucció de vol, consta d'un total de 45 hores de vol, de las quals un mínim de 25 hores\nhan de ser amb instructor, i un mínim de 10 hores de vol només supervisat.\nEl curs es pot anar abonant a mida que es vagin realitzant les hores de pràctiques i/o teòriques, sense la necessitat de pagar el curs complet per avançat.\nEL TEU CURS EN FOTOS\nVols ser pilot?\nSi vols complir el somni de pilotar un avió, pots matricular-te al Curs de Pilot Privat de la nostra Escola.\nRESERVA EL CURS DE PILOT PRIVAT\nVols experimentar la increïble sensació de ser pilot per un dia?\nAra tens l’oportunitat de fer-ho amb el nostre Curs d’Iniciació al Vol en Avioneta. Després d’una classe teòrica introductòria podràs dur els comandaments d’una aeronau, supervisat pels nostres experts instructors professionals i amb la màxima seguretat.\nEl Curs d’Iniciació al Vol en Avioneta s’imparteix els set dies de la setmana durant tot l’any a l’Aeròdrom d’Empuriabrava. Adaptem els nostres horaris a les teves necessitats! Tot i així, et recomanem fer la reserva amb antelació per poder programar les classes.\nEl curs consta d’una part teòrica, seguida d’una classe pràctica de vol de 45 minuts.\nEn la part teòrica coneixeràs els fonaments bàsics del vol, el funcionament de l’avioneta, els seus instruments i comandaments i les bases de la navegació aèria.\nDurant la classe pràctica agafaràs els comandaments de l’avió, acompanyat pel teu instructor de vol, i el pilotaràs des de l’enlairament fins a l’aterratge. Faràs totes les maniobres de vol bàsiques i diversos exercicis de navegació aèria per la zona del golf de Roses i els aiguamolls de l’Empordà.\nVols ser pilot per un dia?\nSi necessites més informació contacta amb nosaltres\nCOMPRA UN VOL D'INICIACIÓ FES-TE PILOT PER UN DIA


Material didàctic educatiu.: de juny 2013\nMaterial per a vacances\nHem preparat uns "packs" que de cara a les vacances, destinats especialment a tots els pares d’infantil i primer cicle, que són molt eficaços, bé per repassar i afermar l'estudiat pels seus fills/as en el passat curs, bé per ampliar els coneixements adquirits.\nTots aquests materials els podran comprar els pares a nivell particular en de la nostra web www.queraltedicions.cat\nTots els “packs” aborden les dues àrees instrumentals i més importants en l'aprenentatge, com són la llengua i les matemàtiques.\nEs componen de 5 o 6 elements i oscil·len entre els 20 - 23€ i els enviem en 24h al domicili que ens indiquin SENSE DESPESES D'ENVIAMENT\nTenen l'avantatge respecte als clàsics "quaderns de vacances" en què aborden concretament aquells temes que es volen repassar o ampliar i a més són molt més motivadors per als nens/as, ja que en utilitzar diferents elements fan que ningú es "avorreixi".\nUna altra dels avantatges d'aquests "packs" és que es poden personalitzar a la mesura de les necessitats de cada nen/a, canviant els elements que nosaltres aconsellem, pels quals es vulgui, indicant-ho en el camp 'observacions'.\nA nivell d'infantil, recomanem unes lectures a manera de contes, on a través d'una trama que "enganxa" als lectors, es potencien els valors en uns casos, s'afermen els conceptes bàsics i els fonemes en uns altres a través d'un conte que mai oblidaran en el futur.\nPer al 1er cicle, afegim un quadern de Lectura Comprensiva més un quadern de matemàtiques, que en ser monotemàtics es pot concretar la regla que es pretén practicar i afermar.\nEn la nostra web us proposem tres “packs”: infantil, 1er curs i 2on curs.\nEn resum. Els nostres “packs” per a estiu:\n- Es componen de 5-6 elements.\n- Potencien l'aprenentatge i repàs en llengua i matemàtiques.\n- Provoca que el nen/a se motivi en manejar diferents elements.\n- A través de contes s'aprèn: conceptes bàsics, s'afermen fonemes, s'aprèn a comprendre...\n- Es repassen regles matemàtiques concretes de forma molt divertida.\n- Es pot personalitzar cada "pack" segons les necessitats del nen.\nI moltes més avantatges que descobriran en www.queraltedicions.cat\nEtiquetes de comentaris: material d'estiu, MESTRES, vacances


El grup de 1r d'ESO fem teatre amb titelles - Escola Projecte\nEl grup de 1r d’ESO fem teatre amb titelles\nAquest curs els i les alumnes de 1r d’ESO estem treballant en un projecte molt complet que consisteix a crear la nostra pròpia obra de teatre. En aquesta creació hem decidit d’incloure uns titelles perquè facin de protagonistes. Per fabricar-los, necessitàvem fer un procés de disseny i, com que nosaltres no en som experts, li vam demanar ajuda al Marcos Martín. Ell és un dibuixant de còmic (i pare d’un company de la classe), i ens va ajudar a perfeccionar els dissenys dels titelles.\nUn cop que vam haver escollit el disseny final del titella i vam començar a crear els primers caps, van venir la Marta Arana i l’Anna Duran (àvia i mare d’una companya de 6è), unes expertes en la fabricació d’aquests ninots. Ens van donar consells a alguns de nosaltres per saber com s’havia de construir el titella i també van portar-nos-en alguns de mostra perquè, qui volgués, pogués provar-ne el funcionament i els moviments.\nAquestes persones expertes ens han ajudat molt en el procés d’elaboració del nostre projecte, i esperem que tornin el dia de la representació per poder veure el resultat final. Els volem donar les gràcies per tot el que han fet amb i per a nosaltres.\nPrevAnteriorEl grup de 3r d’ESO anem al Centre de Regulació Genòmica (CRG)\nSegüentEl grup de 4t d’ESO anem a la casa-arxiu Joan MaragallNext


El populisme, ‘lladre de cossos’ - Marçal Sintes\nEl populisme, ‘lladre de cossos’\nEl món o, més ben dit, el que anomenem de manera prou ambigua l’ordre mundial sembla haver entrat en una etapa d’extrema fragilitat. Les asimetries econòmiques produïdes per la globalització hi contribueixen. La deriva proteccionista i unilateral nord-americana, també. La consciència xinesa d’haver esdevingut ja en una gran potència amb tots els ets i uts. L’envalentiment rus. L’islamisme radical assassí. L’afebliment real i també moral del projecte europeu… Les causes no s’acaben aquí, en són moltes.\nTambé el populisme, un artefacte antic que, tanmateix, s’estén avui pel món. El populisme avança en les societats democràtiques, incloses les més avançades. Creix a Europa. A Itàlia, al Regne Unit del brexit, a l’est, al centre, als països nòrdics. Pràcticament a tot arreu.\nPerò: ¿què és el populisme? ¿És possible encabir-lo en una definició? El primer que cal tenir present és que no funciona en termes de blanc o negre. El populisme és una gradació, la qual cosa significa que difícilment cap moviment, projecte o opció de caire polític pot quedar-ne absolutament al marge. El problema, i el perill, arriba quan domina el pensament i l’acció fins a l’extrem de contravenir, de danyar clarament, l’interès general.\nEl populisme, en dosis menors o majors, es generalitza no només\nperquè els polítics necessiten que els ciutadans els votin en les cites electorals. Com vam aprendre amb Maquiavel i Hume, qualsevol governant –democràtic o dèspota– necessita comptar amb el consens dels governats. Tot plegat fa que que els contorns del populisme siguin borrosos.\nEXISTEIXEN, tanmateix, algunes caracteritzacions que ens poden orientar. Una d’elles, que devem al professor Cas Mudde, assenyala que és una ideologia superficial que «considera la societat dividida en darrer terme en dos grups homogenis i antagònics, el poble pur contra l’elit corrupta, i que defensa que la política hauria de ser una expressió de la volonté générale –la voluntat general– del poble». Aquesta superficialitat o buidor fa que el trobem adherit o encarnat en diferents ideologies tradicionals, d’esquerres i de dretes. Des del chavisme fins al UK Independence Party. És, en aquest sentit, una mena de lladre de cossos.\nA l’analitzar el populisme –que, com hem vist, tendeix a dividir de forma simplificadora entre, diguem-ne, bons i dolents– resulta fonamental detectar quins són els grups que, en cada configuració, hi resulten inclosos –formen part del poble pur, dels nostres– o bé que en resten exclosos. Aquí hi ha, natu\nralment, diferències entre el populisme d’esquerres i de dretes. Per exemple, mentre que el primer situa la immigració entre el que cal defensar i incloure, el segon la classifica entre allò que s’ha de rebutjar i combatre. Com dèiem, el populisme assenyala sempre enemics. Responsables que el món o la societat vagin de mal borràs. Tant per al de dretes com per al d’esquerres, acostumen a ser culpables el Govern, l’elit política, les altes finances, els grans empresaris, els mitjans de comunicació, els intel·lectuals…\nEl líder populista no només sol identificar-se amb el poble, sinó que s’erigeix en el seu abanderat, en la personificació dels desitjos, les necessitats, les queixes i l’enuig del grup. El líder ha de posseir bons dots comunicatius. A més, és típic que tingui un estil de comunicació basat en les emocions, i que no temi recórrer a la controvèrsia o la provocació. Els exemples són moltíssims. Des de Donald Trump fins a Beppe Grillo passant per Le Pen i tants d’altres. No cal dir que la comunicació digital, especialment les xarxes, són un terreny del tot propici i favorable per al populisme, i molt probablement un dels motors del seu auge actual.\nEn la seva passió per coronar el poble, afalagar-lo i identificar-s’hi incondicionalment, el que fa el populisme és soscavar els mecanismes institucionals d’intermediació. En altres paraules: qüestiona frontalment la democràcia representativa, és a dir, la d’arrel liberal tal com l’hem entès tradicionalment. Quan, posem per cas, es crida «¡No ens representen!» –o expressions similars– el que es vol dir és que aquells que ostenten la representació democràtica són essencialment aliens i enemics dels ciutadans que representen (i que els han elegit). I que ells, els populistes, són els autèntics, els veritables portadors de la seva veu i voluntat. Els purs.\nProfessor de Blanquerna-Comunicació (URL).\n26 / juny / 2018 Comentaris


Alcoholímetres - Serveis\nEstàs a: Q de Festa! > Els serveis de Q de Festa! > Alcoholímetres\nEls espais ofereixen algun sistema per mesurar el nivell d’alcoholèmia. Els alcoholímetres poden ser d’un sol ús o digitals. Alguns espais els ofereixen en màquines dispensadores dins o fora del local, d’altres, al guarda-roba o a les barres. Si en vols i no els trobes, pregunta al personal de l’espai on pots aconseguir-los.\nTothom sap que quan hem begut més del compte no hem de conduir. Per saber-ho, no ens fa falta cap alcoholímetre. Però sempre hi ha aquella nit que sortim a fer una copa o un parell de cerveses, i, tot i que no haguem begut més del compte, no sabem si donaríem positiu en un control d’alcoholèmia. Aquest és el moment en què hem de fer servir un alcoholímetre. Si la prova dóna positiu, podrem buscar un transport alternatiu, i d’aquesta manera evitem el risc de ser sancionats i, molt més important, el de provocar o patir un accident.\n"Els alcoholímetres d’un sol ús no són del tot fiables"\nNo ens enganyem, això és cert. No et donen la taxa exacta d’alcoholèmia, però t’indiquen aproximadament si t’acostes al límit legal o no. Si t’hi aproximes, encara que no el superis, el més segur és no agafar el cotxe, ja que en la prova feta amb un alcoholímetre digital podries donar positiu.\n"Mastegar cafè, gespa o xiclet emmascara l’alcoholèmia"\nÉs fals! L’alcoholímetre mesura la presència d’alcohol a l’aire (el que surt dels teus pulmons). Aquestes pràctiques poden evitar que tinguis mal alè, però no redueixen el nivell d’alcohol que detecta el test.\n"Una dutxa amb Aigua fresca o fer esport fa disminuir el nivell d’alcoholèmia"\nL’única cosa que fa disminuir el nivell d’alcoholèmia és esperar. El 90% de la metabolització de l’alcohol té lloc al fetge, i encara no s’ha trobat cap manera de fer-lo treballar més de pressa.\n"Fer-se unes ratlles, prendre cafès o ‘alcohol killer’ fa baixar el nivell d’alcoholèmia"\nNomés emmascaren els efectes de l’alcohol. Potser no notes aquests efectes, però en el teu organisme hi continua havent tot l’alcohol que has begut i segueix sent molt perillós que condueixis.


Ara mateix no tenim cap jornada de portes obertes planificada, aviat n’organitzarem una altra.\nNo et quedis sense venir a descobrir què és una casa passiva!\nJa estem pensant en fer la següent xerrada en uns mesos, si vols ser de les primeres persones en enterar-se, segueix-nos a les xarxes socials i pots apuntar-te al nostre butlletí:\nPermisos publicitaris Estem obligats a demanar-te explícitament com vols rebre les nostres comunicacions.\nPots donar-te de baixa en qualsevol moment clicant el botó que es troba al peu de cada correu.\nUtilitzem Mailchimp com a plataforma de màrqueting. En fer clic a continuació per subscriure’s, reconeixeu que la vostra informació serà transferida a Mailchimp perquè la processi. Troba més informació sobre les pràctiques de privadesa de Mailchimp aquí.\nPots seguir-nos a les diferents xarxes socials:\nConeix un dels nostres projectes de la mà del client:\nDissabte 19 de març a les 11h obrim les portes del nostre projecte de casa passiva certificada Passivhaus a Llinars del Vallès. Les places són limitades, per això us demanem que us inscriviu, en fer-ho us inclourem a una llista de correu destinada a coordinar i comunicar la informació essencial i les novetats de la visita, aquesta llista de correu l’eliminarem un cop finalitzada la xerrada i no s’utilitzarà per a altres finalitats comercials ni se cediran a tercers. Per a poder calcular de forma més acurada les inscripcions necessitem que ens facis saber quantes persones vindreu en total. L’adreça exacta la farem arribar per correu un cop feta la inscripció. En tractar-se d’una visita a una obra us demanem que us absteniu de venir amb menors d’edat, us demanarem signar un document d’exempció de responsabilitat i com que volem fer fotos per a fer una mica de màrqueting de l’esdeveniment també us demanarem que signeu una cessió de drets d’imatge per a les fotos i vídeos que farem.\nInscripció portes obertes Llinars del Vallès\nTotal de persones *\nPer tal de gestionar la inscripció i la comunicació amb les persones inscrites, hem de comptar amb la teva autorització per a enviar-te correus electrònics. Un cop acabada la inauguració eliminarem el teu contacte, per tant no rebràs cap correu comercial ni cedirem les teves dades a tercers. Has de marcar la casella:


Materials didàctics relatius a l’ós bru dels Pirineus\nExposició Festes del Foc als Pirineus al Centre de Cultures de la Universitat de Lleida\nDel 1/12/2016 al 14/01/2017. Comissariat de la Generalitat de Catalunya.\nAmb motiu del primer aniversari de la declaració per part de la UNESCO de les Festes del Solstici d’Estiu als Pirineus com a Patrimoni Cultural Immaterial de la Humanitat, la Càtedra Educació i Patrimoni Immaterial dels Pirineus de la UdL va promoure l’exposició “Festes del Foc als Pirineus” en el marc de la pròpia universitat.\nModel de Salvaguarda per a la festa de les Falles, Haros i Brandons\nLa resolució positiva per part de la UNESCO pel que fa a la incorporació de les Festes del foc del solstici d’estiu als Pirineus a la Llista Representativa del Patrimoni Cultural Immaterial de la Humanitat, va atorgar un reconeixement internacional a la tradició. Ara cal, però, salvaguardar-la, és a dir mantenir-la viva sense reduir la seva funció o valor social. És per aquest motiu que la càtedra està treballant en l’elaboració d’un model que estableixi unes pautes per a la conservació sostenible de les Falles, Haros, Halhes i Brandons.\nII Simposi Internacional Focs festius a la Mediterrània, Reus, 26, 27 i 28 de maig de 2017\nX Col·loqui Internacional d’Estudis Transpirinencs, Queralbs, 29, 30 setembre de 2017\nI Congrés Internacional INDEST. Desenvolupament Social i Territorial, Lleida, 23 i 24 de novembre de 2017\nCalendari 2017 dels pobles fallaires dels Pirineus\nÉs una iniciativa de l’Associació Cultural de Municipis Fallaires i Entitats Municipals dels Pirineus, així com del conjunt de pobles inscrits a la Llista representativa del Patrimoni Cultural Immaterial de la Humanitat, que té com a objectiu principal la promoció de la festa i la cohesió de la comunitat. La Càtedra Educació i Patrimoni Immaterial dels Pirineus va assumir el seu desenvolupament i distribució. Feu clic per accedir al calendari.\nPròleg a càrrec de Sofia Isus al llibre Fia-faia. La festa de falles nadalenca de Xavier Pedrals i Manel Escobet (2017)\nD’entre totes les festes fallaires dels Pirineus, la Fia-faia destaca pel fet de celebrar-se el dia del solstici d’hivern, és a dir, la nit de Nadal. És una tradició que es conserva des de fa segles als pobles de Bagà i Sant Julià de Cerdanyola (Berguedà) i que a banda de ser inclosa a la candidatura de la UNESCO, la Generalitat de Catalunya la va classificar com a Festa Patrimonial d’Interès Nacional.\nEl juliol del 2017 en Xavier Pedrals i en Manel Escobet presentaren el llibre Fia-faia. La festa de falles nadalenca, el qual compta amb un pròleg escrit per la Sofia Isus, directora de la càtedra.\nGAIAL és un projecte Tècnic i Formatiu de desenvolupament rural, que neix amb l’objectiu d’activar el territori i per tant, sostenible i viable. Es tracta de generar emprenedors i emprenedores en una zona d’alta muntanya on és difícil assentar població jove. Implica la recuperació/ implantació de cultius adients per possibilitar l’aprofitament d’àrees agrícoles abandonades; creació de productes agrícoles transformats. La sostenibilitat econòmica, mediambiental i social és el factor clau d'aquest projecte.\nDarrera modificació: dijous, 29 de novembre de 2018


L'expedició a l'Everest visita La Piràmide\n16 abril 2021 20:44\nAquest centre d'investigació internacional fa estudis sobre el mal d'altura i el canvi climàtic\nJoan Carles Palos | 13 abril 2005\nDevers 5.000 metres sobre el nivell de la mar i discretament aïllada de la ruta principal cap al camp base per la vall del Khumbu es troba La Piràmide, un centre d'investigació internacional construït el 1990 per l'associació italiana Comitato EV-K2-CNR amb la col·laboració de les autoritats locals a través de la Royal Nepal Academy of Science and Tecnology.\nEs tracta d'una iniciativa única a tot el món, en la qual es fan treballs sobre el mal d'altura i el canvi climàtic, entre altres projectes, als peus de l'Everest. Normalment resulta molt complicat visitar aquest recinte per qualsevol persona que no tengui res a veure amb els projectes que s'hi duen a terme. Però l'atzar volgué que de camí a Lobuche (4.940 m) els expedicionaris mallorquins coneguessin Peter Verza, guia de muntanya i responsable de manteniment de La Piràmide», qui connectà amb el grup integrat per Jopela, Oli i «els dos Tolos» i els concertà una visita.\n«A causa de la seva particular posició geogràfica, aquesta instal·lació ofereix una oportunitat única d'estudiar medicina i fisiologia, medi ambient i ciències de la terra, entre d'altres matèries, tot i que la nostra activitat principal se centra a aconseguir un alt grau de coneixement sobre els ambients d'alta muntanya», explica orgullós Peter Verza, qui es troba lligat al projecte des del seu origen. «Actualment, la nostra activitat s'ha vist reduïda per les obres de millora que feim a l'interior, però els darrers 15 anys hem desenvolupat més de 500 projectes», afegí.\nEl comitè «EV-K2-CNR» (Everest-K2-Consiglio Nazionale delle Ricerche) fou creat el 1987 pel professor Ardito Desio, juntament amb l'alpinista Italia Agostina da Polenza, com una iniciativa per a la investigació geològica i geodèsica a la zona de l'Himàlaia. Tot i això, el projecte ràpidament s'obrí cap a altres camps de les ciències humanes i de la naturalesa. Actualment, aquest observatori-laboratori internacional és un punt de referència imprescindible per a qualsevol persona que vulgui aprofundir en l'estudi del mal de muntanya i la seva piràmide, una bellesa amagada al parc nacional de Sagarmatha.\nMentrestant, l'expedició «Mallorca a dalt de tot. Everest 2005» ha culminat amb èxit el seu primer període d'aclimatació i camina avui cap a Gorak Shep (5.147 m), darrera estació abans d'assolir el camp base del Txomolugma/Sagarmatha, ubicat a 5.364 metres. La caravana de 50 iacs i 15 xerpes que partí divendres de Namche Bazar ja ha acabat d'instal·lar el centre d'operacions que els mallorquins habitaran el pròxim mes i mig, als peus de la infranquejable cascada de gel del Khumbu.\nAbans, emperò, el grup pujarà 300 metres més fins al cim del Kala Patthar, des d'on s'obté una de les més grans i emocionants visions de la gran piràmide de gel resplendent i roca fosca estriada que s'eleva 8.848 metres sobre el nivell de la mar i devers tres mil sobre la glacera del Khumbu. L'hora de la veritat ja és a prop.


L’Assemblea de Compromissaris aprova els comptes de Bartomeu\nJosep Maria Bartomeu, expresident del Barça | Europa Press\nEls socis eviten una situació de gran inestabilitat avalant els pressupostos de 2020\nL’Assemblea de Compromissaris del FC Barcelona ha arrencat amb la presentació dels comptes de l’exercici 2019-2020. Ha estat així perquè l’octubre anterior no es van poder sotmetre a votació a causa de la situació sanitària, que no va permetre celebrar l’Assemblea quan estava prevista. Els comptes els ha defensat l’antiga directiva, la responsable d’aquell exercici. Els compromissaris han decidit avalar-los evitant provocar una gran inestabilitat al club, tot i haver estat molt crítics amb la gestió de la junta anterior.\nBartomeu havia estat convidat, però ha delegat l’assistència en Jordi Moix, el seu vicepresident. Moix ha admès que “no són uns bons resultats”, però ha justificat les pèrdues amb la pandèmia de la Covid, que ha provocat danys econòmics a tots els clubs. Per il·lustrar-ho, s’ha referit als resultats d’equips com el Manchester United, el Borussia Dortmund i la Juventus, que també van tenir pèrdues d’entre 50 i 100 milions d’euros.\nAbans de la intervenció de Moix, Laporta ha demanat l’aprovació dels comptes, ja que sense ella no es podrien presentar els de l’exercici vinent. Totes les assemblees fins ara ho havien fet, però l’enorme polèmica que va generar la gestió de Bartomeu generava dubtes. De tota manera, els compromissaris han votat avalar-los i el club seguirà el seu curs previst.\nLaporta, a l’Assemblea de Compromissaris: “No ens agraden aquests comptes”\nSonora xiulada a la directiva de Bartomeu durant l’Assemblea de Compromissaris\nL'antic vicepresident ha rebut xiulades i insults durant la seva intervenció a l'Assemblea de Compromissaris


Arxius de activitats sèniors - Residències gent gran. Serveis sanitaris i d'atenció a la dependència\nUna nova edició del Mutuament ha vist la llum per carregar d’optimisme les bateries dels mutualistes del Servei de Gent Gran de Mutuam. Reflexionem sobre els primers bris d’esperança que ens porta la situació actual i reforçem l’agenda d’activitats virtuals amb la represa d’algunes propostes culturals presencials adaptades a les mesures sanitàries. A més, en aquest número donem veu a la responsable de Mutuam Activa, Montse López – Brea, que aborda com ha afectat la pandèmia a aquest servei i a les persones que hi participen, i a una de les professionals del Servei d’Orientació Social, Tamara Koyik, que explica com la COVID ha impactat en les demandes de les famílies usuàries.\nCategories Som Mutuam Etiquetes activitats gent gran, activitats sèniors, Mutuam Activa, Mutuament, oci gent gran, Servei d'Orientació Social, Som Mutuam, SOM18 Deixa un comentari\nfebrer 12, 2019 gener 30, 2019\nAmb l’arribada del bon temps, l’11 d’abril, ens aventurarem en una nova sortida de la mà de Mutuam Activa, la qual començarà a la nostra parada habitual, des d’on farem ruta a Tarragona per l’autopista del Mediterrani, fent una breu parada per esmorzar (no inclòs al preu).\nCategories Gent gran viatgera Etiquetes activitats sèniors, Gent gran viatgera, Mutuam Activa, OCI18 Deixa un comentari\nfebrer 12, 2019 gener 29, 2019\nEl pròxim 14 de març reserveu el dia per una de les noves sortides que organitza Mutuam Activa. El dia començarà sortint de la nostra parada habitual direcció a Lleida, amb una breu aturada per esmorzar (no inclòs al preu). Continuarem fins a Os de Balaguer, al cor de la Noguera, per visitar el Castell Malignum Castrum, una fortificació d’origen àrab, alçada a la part alta de la vila. Ens espera una àmplia visita guiada per l’interior i exterior del castell, i coneixerem de primera mà els importants successos i esdeveniments històrics, com les batalles entre els Comtes d’Urgell i els Cabrera. A l’interior del castell, en concret a la sala gòtica, trobarem el Museu de les Campanes de Catalunya, una mostra amb nombroses peces recollides arreu de Catalunya, de diferents mides i sons.\nFinalitzada la visita al castell, tornarem a l’autocar per traslladar-nos fins al restaurant reservat per l’ocasió, i després prosseguirem fins a l’última parada, Àger, per visitar i conèixer el Centre d’Observació de l’Univers. Allà gaudirem de la projecció “a l’ull del Montsec”, l’únic planetari del món amb tecnologia 3D i cúpula desplaçable, i acabarem de descobrir les seves instal·lacions i el parc dels telescopis, gràcies a una interessant visita guiada.\nEn acabar la visita al centre, iniciarem la tornada per carretera fins a Barcelona, on finalitzarem aquesta interessant excursió.\n• Preu mutualista Servei Gent Gran: 60€\n• Preu acompanyant: 65€\nCategories Gent gran viatgera Etiquetes activitats sèniors, Gent gran viatgera, Mutuam Activa, OCI18, OCI19 Deixa un comentari\nfebrer 12, 2019 gener 25, 2019\n67 sèniors del Servei Gent Gran (de Mutuam, Clinicum, Vital Seguro, Mutual Mèdica i Col·legi de Farmacèutics) van passejar-se per Terrassa, de la mà de Mutuam Activa per descobrir millor aquesta ciutat del Vallès Occidental.\nVa ser una visita de molta riquesa pel que fa al patrimoni arqueològic i artístic, que comprèn un període continuat des de l’època ibèrica fins a l’actualitat. Els sèniors van descobrir els testimonis conservats del període del Bisbat d’Ègara, construït l’any 450 i també, del segle VI al VII, la construcció del gran complex episcopal. Aquest, estava format per la basílica de tres naus de Santa Maria i el seu baptisteri, l’edifici funerari de Sant Miquel, l’església parroquial de tres naus de Sant Pere, la zona residencial i els cementiris.\nPer si no en tenien prou, els elements artístics també van ser protagonistes: els més singulars, van ser les pintures murals de l’alta edat mitjana, d’estil romànic i també els retaules gòtics, a part dels tres edificis religiosos (Santa Maria, Sant Miquel i Sant Pere).\nLa visita va finalitzar a “la Seu” i tot seguit el grup va anar cap a la “Masia Freixa” al centre de Terrassa, construïda entre el 1905 i el 1910 per l’arquitecte Lluis Moncunill i Parellada. Aquesta va ser aixecada sobre l’estructura d’una antiga fàbrica tèxtil propietat de l’industrial Josep Freixa, que la va reconvertir en la seva residència familiar. De la visita en destaquem els seus perfils arrodonits i l’ús de l’arc parabòlic, que fan de l’edifici una de les joies modernistes del patrimoni de la ciutat.\nPassada la jornada, els sèniors van marxar de Terrassa amb molts records esperant la propera excursió.\nCategories Gent gran viatgera Etiquetes activitats sèniors, Gent gran viatgera, Mutuam Activa, oci gent gran, OCI18 2 comentaris\noctubre 23, 2018 juliol 20, 2018\nUn grup de 80 persones, de les quals 30 procedien del Col·legi de Farmacèutics, 20 de Mutual Medica, 18 de Mutualistes, 8 de Clinicum i 4 de Vital Seguro van viatjar el mes de maig a Malta de la mà de Mutuam Activa.\nMalta significa “mel” i amb aquest gust dolç van començar l’aventura per l’illa. Es tracta d’un país molt petit i la seva capital, Valletta, amb menys d’1 km2, és la mes petita d´Europa. Destaquen d’aquesta entranyable illa curiositats com que hi ha 365 esglésies (se’n podria visitar una cada dia de l’any), que el maltès té origen àrab i és una barreja d’espanyol, francès i italià o que a Gozo hi ha temples més antics que les piràmides d’Egipte.\nEls dies de viatge comencen gaudint de la visita a la Valletta, una magnífica ciutat fortalesa construïda pels cavallers de l’Ordre de Sant Joan, tot i que abans governada per fenicis, grecs, cartaginesos, romans, bizantins i àrabs. Amb 320 monuments catalogats, la Valetta és la capital amb major concentració històrica del món. Després d’aquesta visita, el grup marxa cap a Naxxar per contemplar el magnífic Palazzo Parisio, construït el segle XVIII i situat al centre de la pintoresca població.\nEl recorregut continua fins a la preciosa ciutat de Mdina, també anomenada “La ciutat del silenci” i antiga capital de Malta, un dels més bells conjunt arquitectònics de l’illa. Tot fent un passeig l’expedició va arribar fins a Rabat per visitar les catacumbes cristianes o de Sant Pau. Tampoc no es van perdre els penya-segats de Dingli, la magnífica illa de Gozo amb els seus temples de Ggantija a Xaghra, tota una meravella que gaudeixien amb molta alegria.\nJa gairebé al final del viatge, es dediquen a visitar l’anomenada ruta de les Tres Ciutats Històriques, formada per Senglea, Copiscua i Vittoriosa. Aquesta última deixa a tots bocabadats. Els cavallers, quan van arribar a Malta, van escollir -la com a llar i base d’operacions per la seva proximitat amb la fortalesa de Sant Angelo.\nVa ser un dia fantàstic, ple d’història i anècdotes divertides que els viatgers van poder compartir durant un emotiu sopar de comiat. En definitiva, Malta va resultar ser una terra tan dolça com el seu nom anuncia.\nSi voleu apuntar-vos a activitats pensades per a sèniors actius com vosaltres, consulteu l’agenda trimestral al Mutuament.\nCategories Gent gran viatgera Etiquetes activitats sèniors, agenda lleure, Envelliment actiu, Mutuam Activa, oci gent gran, viatges, visites guiades Deixa un comentari


Anders està a punt d’acabar un tractament de desintoxicació en un centre rural. Com a part de la seva teràpia, un matí va a la ciutat per presentar-se a una entrevista de treball. Aprofitant el permís, es queda a la ciutat i es troba amb gent que feia molt temps que no veia. És un home intel·ligent, guapo i de bona família, però se sent profundament pertorbat per les oportunitats que ha desaprofitat i per les persones a les que ha decebut. No obstant això, quan arriba la nit somia amb la possibilitat de trobar l’amor i començar una nova vida plena d’esperança en el futur a partir del dia següent.\nEn noruec hi ha una paraula clau per a definir aquells que estan fora: ‘utenforstående’. Literalment, defineix allò que està fora d’una posició, d’un estatus. En català no tenim una paraula tan clara que s’hi pugui assimilar. En anglès, per exemple, tenim ‘outsider’, que parla també d’aquells que queden fora. Molt utilitzada en competicions esportives, en les que hi ha el ‘contender’, entès com a «candidat a» en contrast amb aquest outsider que no ho és, que queda fora de tota opció de lluitar per aquell partit o competició en qüestió. Si seguim amb les analogies, en català tindríem que la paraula que defineix de manera més aproximada a l’outsider o a l’utenforstående és la de perdedor. Una manera menys amable de referir-se al que està lluny de l’opció de guanyar. ‘Oslo, 31. august’ és la tercera obra del director noruec Joachim Trier, la primera que s’estrenarà al nostre país. De l’any 2011, la seva arribada a la cartellera és un petit miracle del que Abordar Films n’és la distribuidora responsable. Una estrena allunyada, però necessària. Reconeguda a festivals com el de Cannes, va servir per a que Trier fos considerat un dels nous directors més importants d’Europa i se li concedís l’oportunitat de realitzar un projecte tan potent com el que prepara per 2015, ‘Louder than bombs’. Abans d’aquesta, i de l’actual, havia filmat ‘Reprise’, estrenada al 2006. Una obra molt vinculada a ‘Oslo, 31. august’, tan per la temàtica com pel protagonista, que en ambdues ocasions és Anders Danielsen Lie. Fill d’actor, Anders Danielsen Lie no pot considerarse un intèrpret de gran bagatge. Llicenciat en medicina, esdevé actor gràcies a Trier, que el col·loca en un paper protagonista tant a ‘Reprise’ com a ‘Oslo, 31. august’. En ambdues ocasions interpreta a personatges dels marges, allunyats de l’èxit: personatges utenforstående. La trama es desenvolupa de manera semblant als road trip urbans de Jim Jarmusch. Tal i com passava, per exemple, a ‘Permanent vacation’ (íd., 1980), Anders recorre la seva ciutat sense trobar el seu lloc, sense poder involucrar-se en la vida que la societat d’Oslo té preparada per als seus habitants. Anders es trobarà en diferents situacions, havent de cumplir amb diferents estatus que mai assolirà. Ni feina, ni amics, ni parella. Tot sembla inaccessible per a ell. I no perquè se li negui, sinó perquè prefereix quedar-se fora, mantenir la seva situació d’utenforstående. Amb un primer pla veiem com intenta construir un somriure que no serà capaç d’aguantar davant l’oportunitat que Johanne li concedeix o li reclama. Però ell es manté fora, no entrarà. Amb aquesta pel·lícula, Joachim Trier filma la seva particular visió de la novel·la ‘Le feu follet’, de Pierre Drieu la Rochelle, que l’any 1963 ja havia adaptat Louis Malle amb un film icònic de mateix títol. Si la visió francesa de Malle incidia en la incapacitat per a l’emoció compartida del protagonista Alain Leroy, el que fa Trier és remarcar les desubicacions, aquest estar fora de lloc, d’estatus. Tal i com ja havia fet a ‘Reprise’, el seu anterior film, combina allò que està passant amb allò que s’està pensant o explicant. Les imatges sovint juguen a desubicarnos del fil narratiu, mostrant-ne dos al mateix temps. Potser és allò que pensava mentre allò estava passant. O potser és allò que s’havia viscut per a justificar-se davant del que acabarà passant. Unes seqüències finals que amb la marca de la casa Trier busquen situar a l’espectador fora del que veu, en dos llocs que es complementen per a desubicar-te fins a portar-te en la tragèdia final. La constatació de que fora és un lloc en el que un queda enganxat. En una sort de perdedors voluntaris, de perdedors a la manera dels utenforstående, que no tenen l’oportunitat de guanyar perquè no l’han volgut, perquè a fora s’està millor que a dins.


Llessui és un dels pobles més macos del Pirineu català, i també un dels més alts. Situat a 1.410 metres d’altitud, Llessui ofereix una gran varietat d’activitats d’oci cultural, esportiu i gastronòmic. A més, Llessui compta amb les vistes més espectaculars de la Vall d’Àssua, sent una de les portes d’entrada al Parc Nacional d’Aigüestortes i Estany de Sant Maurici. A 1 Km del poble es troben les antigues pistes d’esquí, inaugurades en 1966, i que en l’actualitat romanen tancades des de finals dels anys Vuitanta. Continuament han anat sorgint rumors sobre la seva re-obertura, ja que va ser una estació amb abundant neu i amb una gran varietat de pistes i itineraris. Dotades d’unes vistes impressionants dels Pirineus, tot aquell que ha esquiat en les seves pistes, en guarda molt bons records. Llessui és un poble en contínua expansió gràcies al turisme i a la gran oferta en esports d’aventura, com el rafting, la mountain bike, el senderisme, el barranquisme, etc,…, a més de les milers de persones que arriben a la comarca per comprar dècims de loteria de la Bruixa d’Or de Sort o per tastar la cuina pallaresa en les seves emblemàtiques fondes i restaurants. Malgrat el tancament de les pistes, Llessui es troba molt aprop de les pistes de Port Ainé i Espot esquí, per la qual cosa és un lloc molt recomenable i estratègic per als afeccionats a l’esquí. Hi ha fins i tot els qui descansen a Llessui a la nit i al matí s’acosten a esquiar a Baquèira Beret.


Les noves mesures preveuen l’ampliació de l’ús de l’espai públic de locals de restauració i establiments comercials de barri de manera temporal i excepcional, prioritzant l’ocupació de places d’aparcament i carrils de circulació. Les sol·licituds es podran tramitar a partir de la setmana vinent.\nLa fase 1 de desconfinament limita l’ús de les terrasses a un 50% de la capacitat. Amb l’ampliació de l’ús de l’espai públic, l'Ajuntament espera poder mantenir o pal·liar l'aforament de l’activitat comercial al carrer. El Gremi de Restauració, Fundació Barcelona Comerç i Barcelona Oberta alerten que el decret d’alcaldia sobre l’ampliació de terrasses serà difícil d’aplicar en molts casos\nD'altra banda, la taxa de terrasses es reduirà un 75% fins al 31 de desembre de 2020.


Mundo Deportivo | enciclopedia.cat\nDiari en castellà, degà de la premsa esportiva de l’Estat espanyol.\nNascut al febrer del 1906 amb el nom d’El Mundo Deportivo, és la publicació esportiva més antiga que se segueix editant a Espanya i la segona més antiga d’Europa, per darrere de La Gazzetta dello Sport. Inicialment, es publicà com a setmanari, però posteriorment fou bisetmanal del gener al setembre del 1923, trisetmanal (1923-24), quadrisetmanal (1924-29) i diari (des del 1929). Fou impulsat per Jaume Grau i el seu primer director esportiu fou el pioner de la premsa escrita Narcís Masferrer; tingué en l’encert periodístic de Josep Torrents la seva oportunitat d’expansió. Després de la guerra civil fou dirigit durant vint-i-set anys per Josep L. Lasplazas. Posteriorment, figurà com a director el fill de l’antic propietari, Ricard Grau i Escoda. Altres directors destacats foren Juan José Castillo o Santi Nolla, al capdavant des del 1991. Propietat de la família Godó des del 1975, des del 1998 forma part del grup Godó. El 1999 canvià la capçalera original per Mundo Deportivo.\nse centra en l’actualitat futbolística estatal i internacional, especialment del Futbol Club Barcelona, sense deixar de banda altres esports, com el basquetbol, l’handbol, el tennis, la natació, el motociclisme o la F-1. També té edicions especials a Guipúscoa i Biscaia, i n'havia tingut per Madrid. Fou el primer diari esportiu que envià corresponsals a l’estranger. Alguns dels periodistes destacats que hi treballaren foren Vicenç Esquiroç, Guerau Garcia, Jaume Nolla, Celestí Martí Ferreras o Javier de Dalmases. També hi treballaren humoristes gràfics com Valentí Castanys, Joaquim Muntañola, José Peñarroya, Miquel Ferreres o Kap.\nEl 1926 començà a col·laborar en l’organització de la Cursa Jean Bouin de Barcelona, i, des del 1965, organitza la Gran Gala d’elecció dels millors esportistes de l’any. El 2006 rebé la medalla d’or al mèrit esportiu per la seva trajectòria. Entre el gener i el desembre del 2012 tenia 711.000 lectors diaris en paper i 1.150.000 lectors diaris en el seu web segons l’EGM.\nPublicacions periòdiques / Esport general


8:26 am - Saturday, 8 August 2020\nRecull el testimoni d'Ignasi Garcia, qui serà portaveu del grup a l'Ajuntament i a la Diputació de Castelló.\nL’assemblea renova per unanimitat l’executiva local de Compromís per Castelló i situa Ginés al capdavant, amb l’objectiu d’enfortir l’organització pel nou curs polític. Miguel Ginés agafa el testimoni d’Ignasi Garcia, que ha dirigit l’organització durant els passats quatre anys i que ara centrarà la seua activitat en la gestió municipal i provincial. D’esta manera, Garcia continuarà com a portaveu del grup municipal a l’Ajuntament i a la Diputació.\nEl predecessor de Ginés ha agraït a l’assemblea el treball realitzat estos anys, uns anys on Compromís “ha crescut en militància i en capacitat de treball”. A més, Garcia també ha destacat la tasca realitzada en un any intens, amb dues campanyes electorals i amb la nova prevista per al mes de novembre. “Hem conformat un nou pacte de progrés a la ciutat de Castelló i participem per primera vegada al govern de la Diputació, després de dues dècades de desfeta de la dreta. Compromís som la punta de llança de les esquerres al nostre territori”, ha assenyalat el fins ara portaveu. A més, ha agraït a Ginés el pas endavant per impulsar el partit “en un cicle polític on Compromís ha de liderar la transformació que necessita Castelló”.\nPer la seua banda, l’escollit nou portaveu local, Miguel Ginés, ha agraït la confiança dipositada en la seua candidatura i ha explicat les línies organitzatives per al pròxims mesos. “Cal que enfortim l’organització, que potenciem les sectorials de treball i que treballem colze a colze amb els moviments socials i veïnals”. Així, Ginés ha avançat que el feminisme i la lluita contra l’emergència climàtica seran els principals eixos programàtics de la formació per al nou temps polític. “Cal que Compromís donem resposta a les demandes de la ciutadania i que liderem el treball per una societat més igualitària, més respectuosa amb el medi ambient i més equitativa”, ha remarcat.\nMiguel Ginés és Doctor en Economia i professor titular d’Economia a la Universitat Jaume I de Castelló. Durant este últim any ha sigut Director General de l’Agència Valenciana d’Avaluació i Prospectiva (AVAP) de la Conselleria d’Educació. El nou portaveu és expert en béns públics, elecció social i teoria de la negociació cooperativa.\nCompromís també ha renovat l’Executiva de la coalició per al nou cicle que ara comença. Així, Belén Bachero, actual diputada a les Corts, serà la nova secretària d’organització. Completen la resta de l’òrgan Enric Sendra, Inés Escoí, Anna Àvila, Jesús Broch i Manel Esteve. Este serà l’equip que acompanyarà Miguel Ginés en els reptes del col·lectiu per a la nova legislatura.\nPrevious articleRescatada una dona en alta mar a la platja de la Malva-rosa de Borriana\nNext articleConvocada la marxa del 9 d’Octubre 2019


Fundació Agbar / Notícies / La Fundació Agbar demana la col·laboració per adquirir una llanxa de salvament d’ajuda als refugiats per a l’ONG Proactiva Open Arms\nLa Fundació Agbar i Òscar Camps, director de l’ONG badalonina Proactiva Open Arms, l’única ONG de salvament que treballa per mar a la costa mediterrània en favor dels refugiats, han presentat avui el projecte de col·laboració humanitària a través del qual es proposen recaptar els 29.000 euros que costa una llanxa de salvament.\nPer aquest motiu, la Fundació Agbar farà una aportació inicial de 20.000 euros, i anima tothom a fer donatius per aconseguir els 9.000 euros restants. Aquesta llanxa servirà per complementar les tasques del veler amb el que aquesta setmana salparan els voluntaris de Proactiva Open Arms des de les costes de Líbia. Els donatius es poden fer a través d’aquesta pàgina web: www.fundacioagbar.cat/proactivaopenarms-cat.\nÒscar Camps, director de Proactiva Open Arms i Català de l’Any 2015, ha advertit a l’acte de presentació que després de la posada en marxa de l'acord de la Unió Europea amb Turquia, s’han obert noves vies marítimes encara més perilloses dels refugiats per arribar a Europa des de les costes del nord d’Àfrica, de països com Líbia, Egipte, etc. “Per ajudar-los, salparem aquest divendres a Líbia amb un vaixell cedit per ampliar l'operatiu humanitari ja present”, ha indicat. La llanxa de salvament que la Fundació Agbar s’ha proposat adquirir servirà per complementar les tasques d’aquest veler d’ajuda als refugiats.\nÒscar Camps ha descrit la situació actual dels refugiats com a “dramàtica”, i ha criticat la inacció d’Europa davant les màfies i la política “deliberada” de la Unió Europea (UE) per obligar els refugiats a desplaçar-se per mar a Europa, “una via molt més perillosa que per terra”.\nÒscar Camps ha explicat les penoses condicions en què arriben els refugiats a Grècia. “El que hem viscut a Grècia és inimaginable. Quan vam arribar [a Lesbos], vam adonar-nos que no hi havia cap organització de suport als refugiats que arribaven a l’illa grega. Hem aconseguit rescatar més de 8.000 persones a la deriva fent servir al principi les embarcacions abandonades pels refugiats perquè no se’ns autoritzava a portar el nostre material. La situació no va canviar fins que va haver-hi un naufragi massiu”. A partir de la seva presència, Camps ha destacat com han aconseguit que la guàrdia costanera i els agents fronterers posin a l’abast mitjans d’ajuda per als refugiats. “Com a societat ens toca actuar i defensar els drets humans”, ha conclòs.\nA l’acte també ha intervingut Ignacio Escudero, director general d’Aigües de Barcelona, que ha presentat al ponent tot destacant la seva valentia per instal·lar-se a Lesbos el setembre de l’any passat amb un grup de voluntaris per salvar el màxim de vides possibles. “La seva iniciativa personal ha impulsat un moviment que està bellugant les consciències de molta gent i salvant moltes vides”, ha recalcat Escudero.


Detenen dos homes per robar en cinc cotxes de la Jonquera - InfoJonquera\t\nEl mateix dia els Mossos també van arrestar dues persones més per tràfic de drogues\nDissabte, 20 de gener de 2018 a les 11:15h\nLes dues actuacions van anar a càrrec dels Mossos | Infojonquera.cat\nEls Mossos d'Esquadra van detenir el passat 16 de gener dos homes de 21 i 30 anys com a presumptes autors de cinc delictes de robatori amb força a l'interior de vehicles i un delicte de danys. Els arrestats viuen a la Jonquera i són de nacionalitat marroquina.\nEls fets es remunten a la matinada del 28 de novembre del 2017, quan els agents de la comissaria de la Jonquera van saber que s'havien produït quatre robatoris amb força a l'interior de turismes estacionats a la via pública. Tots els vehicles, que estaven aparcats en una zona comercial, tenien una finestra trencada i l'interior remenat. Els propietaris van denunciar la sostracció d'objectes personals com documentació, roba, monedes i ulleres de sol, entre d'altres.\nPosteriorment, l'11 de gener es va cometre un altre robatori amb força a l'interior d'un vehicle. En aquest cas, van trobar la porta de l'acompanyant forçada, van regirar l'interior i van causar diversos danys.\nArran aquest fets es va iniciar una investigació que va concloure el dimarts de la setmana passada amb la detenció de dues persones com a presumptes autors dels cinc robatoris.\nEls detinguts, a qui els consten nombrosos antecedents, van passar el dia 17 de gener a disposició del Jutjat d'Instrucció en funcions de guàrdia de Figueres, que en va decretar la seva llibertat amb càrrecs.\nEl mateix dia, en un altra actuació policial, els Mossos també van detenir un home de 30 anys, de nacionalitat marroquina i veí de la Jonquera, com a presumpte autor d'un delicte contra la salut pública. I en la mateixa actuació policial els agents van denunciar administrativament un jove per tinença il·lícita d'estupefaents. És a dir, que estaven traficant amb drogues.\nAquest arresta va ser fruit d'una investigació que va començar fa mesos, i que va determinar que en un domicili del municipi s'hi estava fent compravenda de substàncies estupefaents. I el dia de l'operatiu van arrestar un dels distribuïdors i van denunciar administrativament un comprador a qui van trobar una dosi de cocaïna.\nEl detingut, sobre qui ja constaven diversos antecedents, va passar el dia 17 de gener a disposició del Jutjat d'Instrucció en funcions de guàrdia de Figueres, el qual en va decretar la seva llibertat.


L'Ajuntament de Tarragona descarta vendre's els pisos del Metropol i rescata Jujol de l'oblit\nEl Circ Cultura i patrimoni dijous, 03 de novembre de 2016\nDesprés de tots els intents frustrats per vendre's el bloc de pisos de damunt del Metropol, l'Ajuntament de Tarragona ha anunciat que finalment els restaurarà. El consistori el va posar a la venda ara fa uns cinc anys, descartant, de pas, la seva museïzació i dedicar-lo a qui el va idear: l'arquitecte Josep Maria Jujol.\nAra, però, canvi de rumb. L'equip de govern tarragoní vol restaurar l’edifici del Metropol per arranjar el teatre i per ubicar-hi un centre d’interpretació de l’obra de Jujol i del modernisme en els pisos superiors de l’edifici.\nD'esquerra a dreta, Josep Llinàs, Josep Maria Prats, Josep Maria Jujol, Àngels Solé i Jordi Agràs. Foto: Mauri\nLa actuació prioritària és la d’arranjar el teatre, però paral·lelament el projecte inclou els treballs de millora en els dos pisos superiors, on es vol ubicar el Centre d’Interpretació de l’obra de Josep Maria Jujol, l’arquitecte tarragoní encarregat del disseny de l’edifici. El centre també ha difondre l’obra modernista al Camp de Tarragona i, especialment, a la ciutat, on sobresurten l’edifici del Mercat Central o l’altar de la capella de l’església de Jesús i Maria, obra d’Antoni i Gaudí.\nLa intervenció al teatre es començarà a dur a terme l’any vinent amb una partida del pressupost municipal, mentre que el projecte de restauració integral de l’edifici té un cost aproximat de 2 milions d’euros.\nEs demanarà subvenció per la reforma integral de l'edifici\nPer aconseguir aquest finançament es demanarà una subvenció a Europa Creativa, el programa de la Unió Europea per impulsar els sectors cultural i creatiu. Paral·lelament també es treballarà amb l’obtenció de recursos privats. L’objectiu és que el projecte definitiu i el calendari d’execució quedin definits completament al llarg d’aquest mandat. En aquest procés es contempla també l’obertura regular del teatre per a visites guiades.\nAquest dijous s’ha produït una visita a l’equipament en què hi han pres part, entre d’altres, el conseller de Cultura de l’Ajuntament de Tarragona, Josep Maria Prats; la directora del Centre de Restauració de Béns Mobles de Catalunya, Àngels Solé; Josep Maria Jujol, fill de l’arquitecte responsable del Teatre Metropol, Josep Maria Jujol i l’arquitecte responsable de la restauració del Teatre Metropol, Josep Llinàs.\nSegons el conseller Prats, “treballem amb l’objectiu de rehabilitar integralment l’edifici del Metropol, mantenint en tot moment el rigor històric d’aquesta joia modernista”. Per dur a terme aquesta rehabilitació es partirà del projecte dut a terme per l’arquitecte Josep Llinàs, que ja es va encarregar de la restauració de l’any 1996.\nJosep Maria Jujol ha declarat sentir-se “content i esperançat per l’interès municipal”. “El meu pare era un artista complet: dibuixant, pintor, escultor, arquitecte... i el seu arxiu recull bona part d’aquesta activitat, a més de diferents objectes personals”, ha afegit.\nUna joia modernista amb 108 anys d'història\nEl Teatre Metropol és una obra modernista de 1908 de l'arquitecte Josep Maria Jujol. Després de transformar-se com a sala de cinema, l'edifici es va clausurar a la dècada dels 80 del segle passat. L'any 1991 l'immoble va ser adquirit per l'Ajuntament de Tarragona, punt de partida del treball de restauració dut a terme per l'arquitecte Josep Llinàs i que va ser guardonat amb el premi FAD d'arquitectura de 1996. Amb una capacitat per a 525 espectadors, durant els últims 20 anys ha acollit completament o parcial la programació dels Teatres de Tarragona.


El Parlament evoca els 80 anys de l'execució de Companys amb crides a l'amnistia\nCompanys, 80 anys\nBarcelona. Dimecres, 14 de Octubre 2020. 22:50\nActualitzat: Dijous, 15 de Octubre 2020. 10:33\nLa commemoració dels 80 anys de l'afusellament del president Lluís Companys ha relligat aquest vespre en l'acte organitzat pel Govern i el Parlament el record d'aquell crim del franquisme amb la denúncia del silenci que encara avui manté l'Estat espanyol i el clam per l'amnistia de presos polítics i els exiliats. L'acte s'ha celebrat a l'auditori del Parlament i ha estat protagonitzat pel vicepresident, Pere Aragonès, la consellera de Justícia, Ester Capella, i el president del Parlament, Roger Torrent. No ha comptat amb la participació de representants del Govern o la Cambra de JxCat, que s'han limitat a acudir com a espectadors.\nAmb l'auditori gairebé buit a causa de les mesures per combatre el coronavirus, ha obert l'acte Aragonès, com a responsable de les funcions de president arran de la inhabiltiació de Quim Torra. Ha estat el primer a reclamar que l'assassinat de Companys exigeix ser reparat per l'Estat espanyol amb la mateixa fermesa i honor que Alemanya va demanar perdó pels crims del nazisme.\n"Demà fa 80 anys de l'assassinat del president Lluís Companys però els seus ideals i els de la resta de ciutadans que pel seu compromís van patir la duresa del franquisme, segueixen ben vius. A tots ells els devem el nostre compromís polític el devem també aconseguir les llibertats i l'amnistia també avui dels nostres companys, presos polítics, que fa un any van ser condemnats de forma injusta a 100 anys de presó els devem aconseguir amnistia per facilitar també el retorn exiliats i exiliades", ha advertit.\nAragonès que ha glossat la figura del president afusellat i el seu compromís amb la lluita nacional i social, ha advertit que lluny de silenciar la seva veu, el seu assassinat l'ha convertit en un altaveu que guia a seguir el seu testimoni. "Per Catalunya i tot el que representa de pau, de justícia i d'amor", ha conclòs citant les darreres paraules del testament de Companys.\nPere Aragonès, en un moment de l'acte\nLa consellera de Justícia, Ester Capella, també ha recordat que l'Estat espanyol "avui encara no ha demanat perdó" per aquell afusellament com sí ho van fer el canceller alemany Helmut Kohl o el president francés François Mitterand, com a responsables d'estats que van col·laborar en la seva captura. "És un bon indicador de la qualitat democràtica de l'Estat espanyol", ha retret.\nPer contra, "lluny de demanar perdó, l'Estat ha renunciat a la persecució de símbols franquistes", ha denunciat la consellera, que s'ha referit al monument franquista de Tortosa, propietat de l'Estat i encara no retirat. "Tenen obligació de fer-ho i en 13 anys encara no han tingut temps. Com que ells no volen ho farem nosaltres", ha advertit.\nCapella s'ha mostrat crítica amb la llei de memòria històrica espanyola -"arriba tard i queda curta", ha retret- i ha lamentat que no s'hagi tipificat com a delicte l'enaltiment del franquisme, com sí ha fet Alemanya amb el feixisme.\n"L'Estat ara no sentencia a mort, empresona"\n"L'Estat profund conserva una pulsió, aconseguir als despatxos allò que perd a les urnes. Ara ha refinat les seves maneres, no sentencia a mort sinó que empresona", ha denunciat en referència a la repressió derivada del referèndum de l'1-O.\nPer això, ha advertit que els llibres d'història també es referiran a l'empresonament i exili dels líders de l'1-O, i que el govern espanyol té damunt la taula "l'oportunitat de desmarcar-se del passat i tornar els conflictes polítics a la política" aprovant una llei d'amnistia.\nTambé la consellera ha acabat el seu parlament assegurant que els ideals de Companys són els de qualsevol societat actual que es consideri democràtica. "No oblidem el que li van fer a ell i a la resta, si oblidem, permetrem que el feixisme torni a entrar a casa nostre i fins i tot torni a ser l'acusació per jutjar demòcrates", ha alertat en referència a la intervenció de Vox en el judici contra els líders del procés.\nI, igual com ha fet Aragonès, ha conclòs citant Companys: "Catalunya només ens té a nosaltres i ara ens necessita més que mai".\nRoger Torrent, durant la seva intervenció a l'acte del Parlament / Parlament\nEl president del Parlament, Roger Torrent, ha estat el darrer a intervenir i també ell ha tingut un record per als presos polítics. "Avui fa un any de la sentència que va condemnar a presó l'expresidenta del Parlament, Carme Forcadell, membres del Govern i dirigents socials per haver defensat l'exercici del dret a decidir", ha denunciat alhora que els ha expressat públicament la seva solidaritat.\nTambé Torrent ha recordat que Kolh i Mitterrand van demanar perdó a la Generalitat per la deportació i ha retret que cap dels presidents o cap estat espanyol hagi fet res semblant.\nAbans de concloure, ha escollit per tancar el seu parlament la mateixa cita que Aragonès apel·lant a "Catalunya i el que representa de pau, justícia i amor. "Així acabava el testament que va escriure hores abans de ser afusellat, així ha de començar qualsevol projecte de país. Siguem dignes heureus del seu llegat", ha emplaçat.\nNi Cs ni PP\nLa família del president Companys estava representada per Mariona Companys, renoboda del president, en un acte en què hi ha hagut entre l'escàs públic representants de tots els grups tret de Ciutadans i PP.\nEn la imatge principal, el vicepresident, Pere Aragonès, en un moment de l'acte al Parlament / ACN


i el que no es pot avaluar - ppt descargar\nPublicada porGilbert Ricard Modificado hace 2 años\nPresentación del tema: "i el que no es pot avaluar"— Transcripción de la presentación:\n1 i el que no es pot avaluar\nEl que no es pot mesurar no es pot avaluar i el que no es pot avaluar no es pot millorar 3 de juliol de 2014\n2 Què són els Cercles? Els Cercles de Comparació Intermunicipal són\nuna eina de gestió i de benchmarking, amb la finalitat de: Mesurar, comparar i avaluar resultats, mitjançant uns indicadors comuns consensuats Formar un grup de treball per intercanviar experiències. Impulsar la millora dels serveis\n3 Evolució dels Cercles\n4 Fases dels Cercles 1 5 2 4 3 FASE DE DISSENY FASE DE COMUNICACIÓ\nI IMPLEMENTACIÓ 5 FASE DE MESURA 2 4 FASE DE MILLORA 3 FASE D’AVALUACIÓ\n5 Oportunitats de Millora Bones pràctiques Evolució del servei\n4 Fase de Millora 4A Oportunitats de Millora Bones pràctiques Evolució del servei Actuacions d’Estalvi Econòmic 4B 4C 4D 4E Anàlisi de fortaleses\n6 Portal d’indicadors Econòmics i de Serveis Locals\nQuè és i a qui va destinat? És una aplicació via web que permet l’explotació de tota la informació que hi conté en relació a qualsevol municipi que participi als CCI. Els usuaris potencials d’aquesta aplicació són:  Gerents, responsables i tècnics dels centres gestors de la DB (per al seu CCI). Aprox: persones.  Tècnics i responsables dels serveis municipals que participen en els CCI Aprox: persones. 1.- Les malalties mentals són alteracions dels processos cognitius i afectius del desenvolupament, considerades com anormals en relació al grup social del qual prové l’individu. Poden tractar-se d’alteracions en: el raonament, el comportament, la facultat de reconèixer la realitat o, d’adaptar-se a les condicions de la vida. 2.- Algunes dades * 27% de la població europea pateix al menys un trastorn mental al llarg de la seva vida. * 1 de cada 4 ciutadans pateix alguna malaltia mental que pot conduir al suïcidi. * 4,5 % de la població pateix un trastorn sever o greu. * 22% de la població pateix episodis d’ansietat i de depressió al llarg de la seva vida. * 1% de la població desenvolupa alguna forma d’esquizofrènia. * Les malalties mentals causen importants pèrdues i càrregues als sistemes econòmic, socials, educatius, etc. Els costos que ocasionen s’estimen en un 3-4% del PIB. 3.- Fonts Llibre verd: millora la salut mental de la població. Comissió Europea any 2005. Enquesta de Salut de Catalunya que s’ha anat actualitzat periòdicament des de l’any 1994 i la darrera disponible és del 2011. 6\n7 Portal d’indicadors Econòmics i de Serveis Locals\nObjectiu de l’aplicació TRANSFORMAR LA INFORMACIÓ EN CONEIXEMENT I AMPLIAR EL NIVELL DE TRANSPARÈNCIA Per a que els centres gestors i els serveis municipals coneguin de qualsevol municipi la seva situació.....  Dades generals  Dades pressupostàries.  Dades del servei (impacte, d’activitat, gestió, etc.)  Dades comparatives amb altres serveis municipals (indicadors transversals) I això es podrà dur a terme de manera....  Autònoma.  Àgil.  Rigorosa i eficient.  Visualment agradable i entenedora. 1.- Les malalties mentals són alteracions dels processos cognitius i afectius del desenvolupament, considerades com anormals en relació al grup social del qual prové l’individu. Poden tractar-se d’alteracions en: el raonament, el comportament, la facultat de reconèixer la realitat o, d’adaptar-se a les condicions de la vida. 2.- Algunes dades * 27% de la població europea pateix al menys un trastorn mental al llarg de la seva vida. * 1 de cada 4 ciutadans pateix alguna malaltia mental que pot conduir al suïcidi. * 4,5 % de la població pateix un trastorn sever o greu. * 22% de la població pateix episodis d’ansietat i de depressió al llarg de la seva vida. * 1% de la població desenvolupa alguna forma d’esquizofrènia. * Les malalties mentals causen importants pèrdues i càrregues als sistemes econòmic, socials, educatius, etc. Els costos que ocasionen s’estimen en un 3-4% del PIB. 3.- Fonts Llibre verd: millora la salut mental de la població. Comissió Europea any 2005. Enquesta de Salut de Catalunya que s’ha anat actualitzat periòdicament des de l’any 1994 i la darrera disponible és del 2011. 7\nDescargar ppt "i el que no es pot avaluar"


Les obres de Rodes ocuparan 400 persones en dos anys - El Nostre Ciutat\nLes obres de Rodes ocuparan 400 persones en dos anys\nFa uns dies va començar la rehabilitació i s'ha aprovat el projecte de la tercera fase\n15 novembre 2021 08:42\nEl alcalde visitó el jueves las obras acompañado de varios ediles y responsables de la empresa adjudicataria.\nLes obres per a convertir l’antiga fundició de Rodes en parc tecnològic i sociocultural donaran treball a al voltant de 400 persones al llarg dels pròxims dos anys. Així ho va assegurar l’alcalde d’Alcoi, Toni Francés, durant una visita fa uns dies amb motiu de l’inici dels treballs de rehabilitació de l’antic complex industrial. Recordar que l’actuació va ser adjudicada a la UTE formada per les empreses Víctor Tormo SL i Eladio Silvestre S.A., tenen un termini d’execució de 28 mesos i suposaran una inversió superior a 7 milions d’euros.\nFrancés va explicar que a aquestes obres s’afegiran altres dos projectes en la mateixa illa, que seran adjudicats en breu: les obres per a acollir la seu del Centre de Desenvolupament Turístic d’Interior (CDTi) i la transformació dels dos edificis en altura del carrer Tibi per a emplaçar allí serveis administratius, oficines municipals i espai per a emprenedors.\nPrecisament, la junta de govern local va aprovar la setmana passada el projecte d’obres per a situar el conjunt de serveis administratius dins del futur parc tecnològic de Rodes. Unes obres que consisteixen en la rehabilitació i adequació dels dos edificis d’habitatges situats en els números 4 i 6 del carrer Tibi, on a més s’habilitarà una casa-museu on el visitant podrà conéixer la forma de vida dels habitants de la zona a principis de segle XX.\n“En conjunt, Rodes és un projecte de 12 milions d’euros, el més important de les últimes dècades a Alcoi, que va més enllà de la nostra ciutat, ja que transcendeix les nostres fronteres i es convertirà en un important generador d’ocupació en tota la Comunitat”, va manifestar l’alcalde. En aquest sentit, Francés va especificar que les obres que actualment s’estan desenvolupant empraran més de 250 professionals de diferents oficis. Si a això se sumen les obres d’implantació del CDTi i la recuperació dels habitatges del carrer Tibi, “en dos anys seran més de 400 els treballadors que contribuiran a fer realitat aquest projecte”.


El 8 de juny de 1972, avui fa 50 anys, una nena vietnamita, Kim Phuc, va ser protagonista (involuntàriament), d’una impactant foto que va fer la volta al món. Aquella imatge sintetitzava l’horror de la guerra del Vietnam: una nena de nou anys, nua, corrent, plorant pel dolor provocat per les cremades de les bombes que els EUA llançaren per «error» sobre Trang Bang, un petit poble situat al nord de Saigon.\n50 anys més tard d’aquell dia fatídic, Kim Phuc participà, l’11 de maig passat, en l’audiència del papa, juntament amb l’autor d’aquella foto, Nick Ut, guanyador d’un premi Pulitzer el 1973 per aquella imatge. Kim Phuc i Nick Ut entregaren al papa Francesc una reproducció d’aquella foto de la nena del napalm.\nAquella imatge de Kim Phuc, amb la pell cremada, personificava la crueltat de la guerra, que sempre recau sobre la gent més indefensa, com passa ara amb els ucraïnesos. Aquella foto recorregué el món i la nena del napalm hagué de passar 14 mesos a l’hospital per tractar les cremades provocades pel napalm.\nEn una entrevista que li van fer el 2015, Kim Phuc recordava que després d’aquell 8 de juny d’ara fa 50 anys, «no podia trobar la pau. Volia desaparèixer. Fins i tot desitjava la mort. Pensava que si moria, no hauria de patir, mental, física i emocionalment».\nPerò el que la va salvar, com deia la nena del napalm, va ser «la fe en Déu». El 1982, deu anys després de l’horror del napalm, Kim Phuc començà a estudiar textos religiosos per tenir una resposta al que li havia passat: «Crec que la meva fe va ser la que m’ajudà a abraçar la meva vida de nou. Vaig resar molt demanat ajuda, perquè volia continuar endavant, casar-me, tenir fills. I quan Déu em va concedir això, a partir d’aquell moment, vaig aprendre a perdonar». D’aquesta manera, Kim Phuc va fer les paus amb aquella foto, que abans odiava. Criada en una religió politeista, Kim Phuc va descobrir la Bíblia als 19 anys i el 1982 es va convertir al cristianisme.\nPosteriorment, Kim Phuc va estudiar medicina i fundà una organització benèfica per ajudar els nens que són víctimes de la guerra. Ara Kim Phuc utilitza la foto de fa 50 anys com un instrument de pau i per això l’ONU la va designar ambaixadora de bona voluntat.\nUns anys després d’aquell fet horrorós, la nena del napalm deia: «El perdó m’alliberà de l’odi. Encara tinc moltes cicatrius al cos i encara tinc dolors forts, però el meu cor és net. El napalm és molt poderós; però la fe, el perdó i l’amor tenen molt més poder».\nAquella foto d’avui fa 50 anys és un crit contra la barbàrie de la guerra i un clam a favor de la pau, el diàleg i l’entesa entre pobles, cultures i religions. La crida del papa Francesc demanant la fi de la indústria bèl·lica (amb els diners tacats de sang d’aquells que fan negoci amb la venda d’armes), és més urgent que mai, perquè els homes ens reconeguem germans els uns dels altres. I és que la fe en Déu, com ha dit Kim Phuc, és el camí per a una autèntica fraternitat.


Almenys set morts i una quinzena de ferits en el segon atemptat suïcida d'Estat Islàmic a Bagdad - Diari de Girona\n09 de gener de 2017\nAlmenys set morts i una quinzena de ferits en el segon atemptat suïcida d'Estat Islàmic a Bagdad\n?L'agència de notícies Amaq, vinculada a l'Estat Islàmic, confirma que l'objectiu era una reunió de xiïtes\nefe/ddg bagdad 09.01.2017 | 07:16\nEls habitants observen la fumera després de l´explosió.\nn Un atemptat suïcida va causar ahir almenys set morts i quinze ferits en un mercat del barri d'Al Baladiat, a l'est de Bagdad, hores després que l'explosió d'un cotxe bomba matés dotze persones més a la capital iraquiana. El segon atac va ser perpetrat per un terrorista suïcida que va fer esclatar un cinturó d'explosius en un mercat popular, segons va afirmar una font dels cossos de seguretat.\nL'agència de notícies Amaq, vinculada al grup terrorista Estat Islàmic (EI), va informar que l'atac de Baladiat tenia com a principal objectiu a un grup de xiïtes. Un cotxe bomba va explotar hores abans al barri de Ciutat Sadr, una zona popular de majoria xiïta també situada a l'est de Bagdad, fet que va provocar almenys dotze morts i vint ferits. Segons Amaq, l'atemptat, comès a la Plaça 83, va ser perpetuat per un suïcida que tenia com a blanc «aquesta reunió xiïta», branca minoritària de l'islam, que sol ser blanc d'atacs per part dels gihadistes.\nDilluns passat van explotar dos cotxes bomba a Ciutat Sadr, populós barri de majoria xiïta de Bagdad, en dues accions que també va ser reivindicada per l'EI. Un d'aquests cotxes bomba va matar 37 persones i va causar ferides a prop de 60 a les portes d'un mercat i l'altre va ferir diverses persones prop d'un hospital.\nPer Cap d'Any, un altre doble atemptat suïcida va causar 28 morts a la capital iraquiana, mentre que en els últims dies s'han registrat atacs similars en altres punts del país. El ressorgiment dels atemptats a l'Iraq ha coincidit amb el començament d'una nova ofensiva de l'exèrcit iraquià per arrabassar al EI la ciutat de Mossul, capital de la província de Nínive (situada al nord) i principal feu dels radicals al país.\nCaiguda de la natalitat i auge de la mortalitat\nMor un jove espanyol de 19 anys atropellat per un tren a Londres


estètica, morocutti - GLOBElife ☎ - Productes per perruquers, Productes per al cabell Beauty Bazar 2019\nPestanyes a mà, enrotllat amb delicadesa i composta de diverses capes, creant un efecte tridimensional flotant. Fibres suaus, finament puntut combinen perfectament amb les pestanyes naturals. FAUX visó és un versàtil i personalitzar fàcilment per longitud, volum, nivell i l'accent.Disponible ...\nPestanyes a mà, enrotllat amb delicadesa i composta de diverses capes, creant un efecte tridimensional flotant. Fibres suaus, finament puntut combinen perfectament amb les pestanyes naturals.També disponible en flocs individuals de 20 capítols, de la més alta qualitat, amb puntera punxegut i se...\nElaborat amb cabell humà per un aspecte suau i natural. Amb revolucionaris multi-imant tecnologia que utilitza Imants pràcticament invisibles, integrat estratègicament per contacte, aquestes pestanyes són extremadament fàcils d'aplicar. El grup pre-doblegat fa perfectament en forma d'encaixar ...\nVisto 61102 volte.